ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 140.47 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 140.47 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.49 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781573
எரிசக்தி அமைச்சகம்
பெங்களூரு மெட்ரோ ரயில் கார்ப்பரேஷன் லிமிடெட் நிறுவனத்திற்கு ரூ. 3,045 கோடி நிதி உதவி வழங்குகிறது ஆர்இசி லிமிடெட் நிறுவனம்
மத்திய எரிசக்தி அமைச்சகத்தின் கீழ் உள்ள மகாரத்னா மத்திய பொதுத்துறை நிறுவனமான ஆர்.இ.சி லிமிடெட், பெங்களூரு மெட்ரோ ரயில் திட்டத்தின் இரண்டாம் கட்ட பணிகளில் மெட்ரோ ரயில் பாதைகளை நிறுவுவதற்கும் மேம்படுத்துவதற்கும் பெங்களூரு மெட்ரோ ரயில் கார்ப்பரேஷன் லிமிடெட்  நிறுவனத்திற்கு ரூ. 3,045 கோடி நிதி உதவி வழங்க முடிவு செய்துள்ளது. ஜூன் 24, 2023 அன்று பெங்களூரில் நடைபெற்ற ஆர்இசி-யின் வாரியக் கூட்டத்தில் உதவி வழங்குவதற்கான இந்த முடிவு எடுக்கப்பட்டது,
பெங்களூரு மெட்ரோவின் இரண்டாம் கட்டத் திட்டத்தில் கிழக்கு-மேற்கு வழித்தடம் மற்றும் வடக்கு-தெற்கு வழித்தடம் ஆகிய முதல் கட்டத்தின் விரிவாக்கம் மற்றும் தற்போதைய வழிகள் அடங்கும். இந்த திட்டம் பெங்களூருவில் போக்குவரத்து இணைப்பை மேம்படுத்துவதோடு போக்குவரத்தை எளிதாக்கும். இரண்டாம் கட்டத் திட்டம் நிறைவடைந்தவுடன், பெங்களூரு மெட்ரோ திட்டம் 101 நிலையங்களுடன் 114.39 கிலோ மீட்டர் மொத்த நீளத்தைக் கொண்டதாக இருக்கும்.
ஆர்இசி லிமிடெட் என்பது இந்தியா முழுவதும் மின் துறைக்கான கடன் அளித்தல் மற்றும் மேம்பாட்டில் கவனம் செலுத்தும் ஒரு வங்கி சாரா கடன்  நிறுவனமாகும். பிஎம்ஆர்சிஎல்-க்கான இந்த நிதி உதவி உள்கட்டமைப்பு மேம்பாட்டிற்கான நிதியளிப்பதில் ஆர்இசி-யின் முன்முயற்சியின் ஒரு பகுதியாகும்.
தொழிலாளர் மற்றும் வேலைவாய்ப்பு அமைச்சகம்
உற்பத்தி, சுரங்கம், சேவை துறைகளுக்கான வரைவு மாதிரி நிலை ஆணை அரசிதழில் வெளியீடு
தொழிலுறவுகள் சட்டத் தொகுப்பு 2020 பிரிவு 29-இன் கீழ் உற்பத்தி, சுரங்கம் மற்றும் சேவை துறைகளுக்கான வரைவு மாதிரி நிலை ஆணையை அரசிதழில் மத்திய அரசு வெளியிட்டுள்ளது. இது குறித்து பங்குதாரர்கள் தங்கள் கருத்துக்கள்/ ஆட்சேபனைகளை 30 நாட்களுக்குள் தெரிவிக்கலாம். சேவை துறையினரின் தேவைகளை கருத்தில் கொண்டு முதன் முதலாக இந்தத் துறைக்காக ஓர் பிரத்தியேக மாதிரி நிலை ஆணை தயாரிக்கப்பட்டுள்ளது.
இந்த மாதிரி நிலை ஆணையின் முக்கிய அம்சங்கள்:
• ஓர் தொழில்துறை ஸ்தாபனம் இந்த நிலை ஆணையை ஏற்றுக் கொண்டால், பல்வேறு இடங்களில் செயல்படும் அந்த ஸ்தாபனத்தின் இதர தொழில் பிரிவுகளுக்கும் இந்த ஆணை பொருந்தும்.
• துறை சார்ந்த சிறப்பு தேவைகளைத் தவிர மூன்று துறைகளுக்குமான நிலை ஆணை சீராக வடிவமைக்கப்பட்டுள்ளது.
• அனைத்து நிலை ஆணைகளும் தகவல் தொழில்நுட்பத்துடன் கூடிய மின்னணு சார்ந்த தகவல்களைத் தொழிலாளர்களுக்கு வழங்க ஊக்குவிக்கன்றன.
• சேவைத்துறைக்கான நிலை ஆணையில் வீடுகளில் இருந்து பணி செய்யும் கருத்துரு முறைப்படுத்தப்பட்டுள்ளது.
• சுரங்கத் துறை ஊழியர்களுக்கும் ரயில் பயண வசதி நீட்டிக்கப்பட்டுள்ளது. நிலக்கரி சுரங்கங்களில் பணிபுரியும் ஊழியர்கள் மட்டுமே தற்போது இந்த வசதியைப் பெற்று வருகிறார்கள். இந்த மாதிரி நிலை ஆணைகள் நாட்டின் தொழில் துறையில் நல்லிணக்கத்தை ஏற்படுத்த உதவியாக இருக்கும் என்று தொழிலாளர் மற்றும் வேலைவாய்ப்பு இணை அமைச்சர்  திரு சந்தோஷ்குமார் கங்குவார் நம்பிக்கை தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685527
------
(Visitor Counter : 203
வணிகம் மற்றும் தொழில்துறை அமைச்சகம்
ஜூன் மாதத்திற்கான மொத்த விலை குறியீட்டு எண்
தொழில் துறை மற்றும் உள்நாட்டு வர்த்தக மேம்பாட்டுக்கான துறையின் பொருளாதார ஆலோசகர் அலுவலகம், 2020 ஜூன் மாதத்திற்கான  மொத்த விலை குறியீட்டு எண்ணையும், 2020 ஏப்ரல் மாதத்திற்கான இறுதி குறியீட்டு எண்ணையும் வெளியிட்டுள்ளது. 2020 ஜூன் மாதத்திற்கான மொத்த விலை குறியீட்டு எண் அடிப்படையில் வருடாந்திர பணவீக்க விகிதம் -1.81விழுக்காடு  ஆகும். கடந்த ஆண்டு இதே மாதத்தில் இது 2.02 விழுக்காடாக இருந்தது குறிப்பிடத்தக்கது. அனைத்து சரக்குகளுக்குமான மொத்த விலை குறியீட்டு எண் 2020 ஜூனில் 119.3 ஆகவும், முதன்மைப் பொருட்களுக்கு 139.3 ஆகவும், எரிபொருள் மற்றும் மின்சக்திக்கு 88.3, உற்பத்திப் பொருட்களுக்கு 118.6, உணவுக்கான மொத்த விலை குறியீட்டு எண் 148.6 ஆகவும் இருந்தது.
2020 ஏப்ரல் மாதத்திற்கான இறுதி மொத்த விலை குறியீட்டு எண் 119.2 ஆகவும், அனைத்து சரக்குகளுக்கான பணவீக்க விகிதம் -1.57 சதமாகவும் இருந்தது.
விரிவான விவரங்களுக்கு - https://pib.gov.in/PressReleasePage.aspx?PRID=1638494
(Visitor Counter : 157
நிதி அமைச்சகம்
ஆல்கஹால் கலந்த கைகழுவும் கிருமி நாசினி மீதான சரக்கு மற்றும் சேவை வரி விகிதம் குறித்த விளக்கம்
ஆல்கஹால் கலந்த கைகழுவும் கிருமி நாசினி மீதான சரக்கு மற்றும் சேவை வரி விகிதம் குறித்த பிரச்சினையைப் பற்றி சில ஊடகங்களில் செய்தி வெளியாகி இருந்தது.
கைகழுவும் கிருமி நாசினி மீது 18 சதவீதம் சரக்கு மற்றும் சேவை வரி விதிக்கப்படுவதாகத் தெரிவிக்கப்படுகிறது. சோப்புகள், நுண்ணுயிரிகளுக்கு எதிரான திரவங்கள், டெட்டால் உள்ளிட்டவை போன்றது தான் கிருமி நாசினியும். இவை அனைத்துக்கும் நிலையான விகிதமான 18 சதவீதம் சரக்கு மற்றும் சேவை வரி விதிக்கப்படுகிறது. மத்திய அரசு மற்றும் அனைத்து மாநில அரசுகள் ஒன்று கூடி விவாதித்த பின் முடிவுகள் எடுக்கப்பட்டு, சரக்கு மற்றும் சேவை வரிகள் வாரியத்தால் இந்த சரக்கு மற்றும் சேவை வரி விகிதங்கள் நிர்ணயிக்கப்படுகின்றன.
ரசாயன பொதி பொருள், உள்ளீட்டுச் சேவைகள் ஆகிய கைகழுவும் கிருமி நாசினியின் தயாரிப்புக்குத் தேவைப்படும் உள்ளீடுகளுக்கும் 18 சதவீதம் சரக்கு மற்றும் சேவை வரி விதிக்கப்படுவதாக மேலும் தெளிவுப்படுத்தப்படுகிறது. கைகழுவும் கிருமி நாசினி மற்றும் ஒத்தப் பொருள்கள் மீதான சரக்கு மற்றும் சேவை வரியைக் குறைப்பதென்பது தலைகீழ் வரிவிகிதத்துக்கு வித்திட்டு, இறக்குமதியாளர்களைக் காட்டிலும் உள்நாட்டு உற்பத்தியாளர்களை அசவுகரியமான நிலையில் வைத்து விடும். இது தற்சார்பு இந்தியாவுக்கான தேசியக் கொள்கைக்கு எதிரானதாகும். தலைகீழ் வரி விகிதத்தின் காரணமாக உள்நாட்டு உற்பத்தி பாதிக்கப்பட்டால், குறைக்கப்பட்ட சரக்கு மற்றும் சேவை வரி விகிதத்தினால் நுகர்வோர்களும் பலனடைய மாட்டார்கள்.
உள்துறை அமைச்சகம்
சிரோமணி குருத்வாரா பிரபந்தக் கமிட்டியின்  மூத்த பிரதிநிதிகள் குழு இன்று புதுதில்லியில் மத்திய உள்துறை அமைச்சர் திரு அமித் ஷாவை சந்தித்தது
சிரோமணி குருத்வாரா பிரபந்தக் கமிட்டியின்  மூத்த பிரதிநிதிகள் மத்திய உள்துறை மற்றும் கூட்டுறவு துறை அமைச்சர் திரு அமித் ஷாவை இன்று புதுதில்லியில் சந்தித்தனர்.
குருத்வாராக்களின் செயல்பாடுகள் மற்றும் எஸ்ஜிபிசி குழுவின் நிர்வாகத்தின் கீழ் குருத்வாராக்களை சேர்ப்பது உள்ளிட்ட பிற விஷயங்கள் தொடர்பான பல்வேறு பிரச்சினைகள் குறித்து பிரதிநிதிகள் அமைச்சரிடம் மனு அளித்தனர். இது குருத்வாராக்களின் நிர்வாகத்தை சீரமைக்கும் என்று தூதுக்குழு கருதுகிறது. இந்த விவகாரங்களில் மத்திய அரசு ஆதரவும் ஒத்துழைப்பும் அளிக்கும் என தலைவர்களுக்கு மத்திய உள்துறை அமைச்சர் உறுதியளித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு 52.40 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 52.40 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 8,39,780 தடுப்பூசிகள் வழங்கப்படவிருக்கின்றன.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 50,51,29,252 டோஸ் தடுப்பூசி  பயன்படுத்தப்பட்டுள்ளன.
சுமார் 2.33 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743918
பிரதமர் அலுவலகம்
சந்திரயான் -3 குறித்த வாழ்த்து செய்திகளுக்காக உலகத் தலைவர்களுக்குப் பிரதமர் நன்றி தெரிவித்துள்ளார்
சந்திரயான் -3 வெற்றிகரமாக நிலவில் தரையிறங்கியதற்காக பல உலகத் தலைவர்கள் இந்தியாவுக்கு வாழ்த்து தெரிவித்தனர். அவர்களின் வாழ்த்துகளுக்கு பிரதமர் திரு. நரேந்திர மோடி எக்ஸ் சமூக ஊடக தளத்தில் பதிலளித்து நன்றி தெரிவித்துள்ளார்.
பூட்டான் பிரதமருக்கு அவர் பதில் அளித்திருப்பதாவது:
“சந்திரயான் -3 பற்றிய பாராட்டு வார்த்தைகளுக்கு பூட்டான் பிரதமர் @PMBhutan லோட்டே ஷெரிங்கிற்கு நன்றி. இந்தியாவின் விண்வெளித் திட்டம், உலக நலனை மேம்படுத்துவதற்கு இயன்றவற்றை எப்போதுமே செய்யும்.”
மாலத்தீவுக் குடியரசின் அதிபருக்கு பதில் அளித்து பிரதமர் கூறியதாவது:
“அதிபர் இப்ராகிம் முகமது சோலி @ibusolih அவர்களே, உங்கள் வாழ்த்துகளுக்கு நன்றி.”
நேபாள பிரதமரின் செய்திக்கு பதில் அளித்து பிரதமர் தெரிவித்ததாவது:
“வாழ்த்துச் செய்திக்கு நன்றி @cmprachanda”.
நார்வே பிரதமருக்கு அளித்த பதிலில் திரு மோடி கூறியதாவது:
“உண்மை தான், பிரதமர் @jonasgahrstore. பூமிக்கு இன்று ஒரு வரலாற்றுச் சிறப்புமிக்க நாள்.”
ஷேக் முகமது பின் ரஷீத் அல் மக்தூமுக்கு பதில் அளித்து பிரதமர் கூறியதாவது:
“நன்றி @HHShkMohd. இந்தியாவின் வெற்றிகள் 140 கோடி இந்தியர்களின் பலம், திறன்கள் மற்றும் உறுதியால் இயக்கப்படுகின்றன.”
ஜமைக்கா பிரதமருக்கு அளித்த பதிலில் பிரதமர் திரு நரேந்திர மோடி கூறியிருப்பது பின்வருமாறு:
“நல்வாழ்த்துகளுக்கு நன்றி, பிரதமர் @AndrewHolnessJM.”
மடகாஸ்கர் குடியரசின் அதிபருக்கு அளித்துள்ள பதிலில் பிரதமர் தெரிவித்திருப்பதாவது:
“உங்கள் அற்புதமான வார்த்தைகளுக்கு நன்றி, அதிபர் @SE_Rajoelina. விண்வெளியில் இந்தியாவின் முன்னேற்றம், வரும் காலங்களில் மனித குலத்திற்கு உண்மையிலேயே பயனளிக்கும்.”
ஸ்பெயின் பிரதமருக்கு பதிலளிக்கையில்,
“உண்மையில், அறிவியலின் சக்தியின் மூலம், அனைவருக்கும் ஒளிமயமான எதிர்காலத்தை உருவாக்குவதை நோக்கி இந்தியா செயல்பட்டு வருகிறது. @sanchezcastejon வாழ்த்துகளுக்கு நன்றி”, என்று தெரிவித்தார்.
ஐரோப்பிய ஒன்றிய ஆணைக்குழுவின் தலைவருக்கு பிரதமர் கூறியிருப்பதாவது:
“அன்பான வார்த்தைகளுக்கு நன்றி @vonderleyen. அனைத்து மனிதகுலத்தின் நலனுக்காக இந்தியா தொடர்ந்து ஆராய்ந்து, கற்றுக் கொண்டு, பகிர்ந்து கொள்ளும்.”
ஷேக் முகமது பின் சயீத் அல் நஹ்யானுக்கு அளித்த பதிலில்,
“ஷேக் @MohamedBinZayed வாழ்த்துக்கு நன்றி. இந்த சாதனை, இந்தியாவின் பெருமை மட்டுமல்ல, மனித முயற்சி மற்றும் விடாமுயற்சியின் கலங்கரை விளக்கமாகும். அறிவியலிலும், விண்வெளியிலும் நாம் மேற்கொள்ளும் முயற்சிகள் அனைவருக்கும் ஒளிமயமான எதிர்காலத்திற்கு வழிவகுக்கட்டும்.”
அர்மீனியா குடியரசின் பிரதமருக்கு பதில் அளித்து திரு மோடி கூறியிருப்பதாவது:
“உங்கள் வாழ்த்துகளுக்கு நன்றி, பிரதமர் @NikolPashinyan.”
வணிகம் மற்றும் தொழில்துறை அமைச்சகம்
மேற்கு மற்றும் மத்திய மண்டலத்திற்கான பிரதமரின் விரைவுசக்தி பிராந்திய பயிலரங்கம் முதன் முறையாக கோவாவில் நடைபெற்றது
மேற்கு மற்றும் மத்திய மண்டலத்திற்கான பிரதமரின் விரைவுசக்தி பிராந்திய பயிலரங்கம் முதன் முறையாக கோவாவில் இன்று நடைபெற்றது. இந்தப் பயிலரங்கத்தில், தேசிய பெருந்திட்டத்தை மத்திய அமைச்சகங்கள் மற்றும் மாநில அரசுத் துறைகள் பின்பற்றுவது தொடர்பான நடவடிக்கைகள் குறித்து விரிவான விவாதங்கள் நடைபெற்றது. தொழில்துறை மற்றும் உள்நாட்டு வர்த்தக மேம்பாட்டுத்துறை தனிச் செயலாளர் திருமதி சுமித்தா துவாரா, மத்திய வர்த்தகம் மற்றும் தொழில்துறை அமைச்சகம், மத்திய அமைச்சகங்கங்கள், குஜராத், மகாராஷ்ட்ரா, கோவா, சத்தீஷ்கர், மத்தியப்பிரதேசம் போன்ற மாநில அரசுகளின் உயர் அதிகாரிகள் இந்த நிகழ்ச்சியில் கலந்து கொண்டனர்.
இந்தப் பயிலரங்கத்தில் பேசிய தொழில்துறை மற்றும் உள்நாட்டு வர்த்தக மேம்பாட்டுத்துறைச் செயலாளர் திரு அனுராக் ஜெயின், “பிரதமரின் விரைவுசக்தித் திட்டத்தின் மூலம் தனியார் முதலீடுகள், உற்பத்தி, வேலைவாய்ப்பு மற்றும் வளர்ச்சி போன்றவற்றில் மேம்பாடு அடையும் என்றார். விரைவுசக்தி தேசிய பெருந்திட்டம் தொடங்கப்பட்டிருப்பதன் நோக்கம், தற்சார்பு இந்தியா என்ற இலக்கை அடைவதற்கான பாதையை வலுப்படுத்துவதற்காகத்தான் என்று குறிப்பிட்டார். பொதுமக்களுக்கு ஏற்படும் பல்வேறு பிரச்சினைகளுக்கு அடிப்படைக்காரணம் பெரிய அளவில் திட்டமிடுதலுக்கும், சிறிய அளவில் நடைமுறைப்படுத்துதலுக்கும் இடையே உள்ள தொடர்பின்மையே காரணமாகும். விரைவுசக்தி தேசிய பெருந்திட்டம் இந்தப் பிரச்சினையை சரி செய்யும். இதன் மூலம் ஒருங்கிணைந்த திட்டமிடல், நடைமுறைப்படுத்துதல், உள்கட்டமைப்பு கண்காணிப்பு, சமூக-பொருளாதாரத்துறையின் திட்டங்கள் போன்றவைகள் சிறந்த முறையில் செயல்வடிவம் பெறும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1900762
கலாசாரத்துறை அமைச்சகம்
கொவிட் தொற்று பரவல் காரணமாக புதுதில்லியில் உள்ள தேசிய அருங்காட்சியக அரங்குகள் மூடல்
புதுதில்லியில் உள்ள தேசிய அருங்காட்சியகம், மத்திய அரசின் கலாச்சாரத்துறை அமைச்சகத்தின் கீழ் செயல்படுகிறது. கொவிட்-19 தொற்று பரவல் மீண்டும் அதிகரித்துள்ளதை முன்னிட்டு, தேசிய அருங்காட்சியகம் பார்வையாளர்களுக்கு இன்று முதல் அடுத்த உத்தரவு வரை மூடப்படுவதாக தில்லி பேரிடர் மேலாண்மை சட்டத்தின் கீழ் தில்லி அரசு உத்தரவிட்டுள்ளது. ஆனால், தேசிய அருங்காட்சியகத்தின் அனைத்து துறைகளும், மத்திய அரசின் உத்தரவுப்படி திறந்திருக்கும். அங்கு கொவிட் தடுப்பு விதிமுறைகள் பின்பற்றப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787757
பெட்ரோலியம் மற்றம் இயற்கை எரிவாயு அமைச்சகம்
சர்வதேச சந்தையில் விலை உயர்ந்தபோதும், இந்தியாவில் பொதுத்துறை எண்ணெய் நிறுவனங்கள் ஏப்ரல் 6-ம் தேதிக்கு பிறகு பெட்ரோல் மற்றும் டீசல் விலைகளை உயர்த்தவில்லை: பெட்ரோலியத் துறை அமைச்சர் ஹர்தீப் சிங் பூரி
இந்தியாவின் கச்சா எண்ணெய் தேவை 85 சதவீதத்திற்கு மேல் இறக்குமதி மூலமே பெறப்படுகிறது. எனவே, நாட்டில் பெட்ரோல் மற்றும் டீசல் விலைகள் சர்வதேச சந்தையுடன் தொடர்புடையதாகவே, அமைந்துள்ளன. கச்சா எண்ணெய் கொள்முதல் விலை, பறிமாற்ற விலை, இறக்குமதி செலவுகள், உள்நாட்டு போக்குவரத்து செலவு, சுத்திகரிப்பு செலவுகள், விற்பனையாளர்கள் பங்கு, மத்திய வரிகள், மாநிலங்களின் மதிப்பு கூட்டு வரி உள்ளிட்ட பல அம்சங்களைச் சார்ந்தே பெட்ரோல் மற்றும் டீசல் விலைகள் அமைகின்றன.
2020ம் ஆண்டு நவம்பர் 2022ம் ஆண்டுக்கும் இடையிலான காலகட்டத்தில், கச்சா எண்ணெய் விலை 150 சதவீதம் வரை உயர்ந்தது. எனினும், இந்தியாவில் பெட்ரோல் விலை இந்த காலகட்டத்தில் 18.95 சதவீதமும், டீசல் விலை 26.5 சதவீதம் மட்டுமே உயர்ந்துள்ளன. அமெரிக்காவில்,2020 அக்டோபர் முதல் 2022 அக்டோபர் வரையிலான காலகட்டத்தில் பெட்ரோல் விலை 98.2 சதவீதமும், டீசல் விலை 144.6 சதவீதமும் உயர்ந்துள்ளது. கனடாவில் இதே காலகட்டத்தில் பெட்ரோல் விலை 80.6 சதவீதமும், டீசல் விலை 138. 4சதவீதமும் உயர்ந்துள்ளன.
சர்வதேச சந்தையில் கச்சாக எண்ணெய் விலை உயர்ந்தபோதும், ஏப்ரல் மாதம் 6ம் தேதிக்குப் பிறகு நாட்டில் பெட்ரோல் மற்றும் டீசல் விலை உயர்த்தவில்லை. இதனால் இந்தியன் ஆயில் கார்ப்பரேஷன், பாரத் பெட்ரோலியம் கார்ப்பரேஷன், இந்துஸ்தான் பெட்ரோலியம் கார்ப்பரேஷன் ஆகிய 3 நிறுவனங்களும் நடப்பு நிதியாண்டில் இழப்பை சந்தித்துள்ளன.
நாட்டின் சமையல் எரிவாயு தேவையில் 60 சதவீதம் இறக்குமதி மூலமே பெறப்படுகிறது. சவுதி அரேபியாவின் ஒப்பந்த விலையை பொருத்தே, இதன் விலைகள் அமைகின்றன. சமையல் எரிவாயு விலை உயர்ந்தபோதும், நுகர்வோருக்கு பாதிப்பு ஏற்படாமல், அதை கட்டுப்பாட்டில் வைத்திருக்க அரசு நடவடிக்கை எடுத்துள்ளது. பொதுத்துறை எண்ணெய் சந்தை நிறுவனங்களுக்கு ஏற்படும் இழப்பை ஈடுகட்ட அரசு அண்மையில், 22ஆயிரம் கோடி ரூபாயை வழங்க அனுமதித்தது.
இந்த தகவலை மக்களவையில் எழுத்துப்பூர்வமாக அளித்த பதிலில் மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரி தெரிவித்துள்ளார்.
புள்ளியியல் மற்றும் திட்ட அமலாக்கம் அமைச்சகம்
நாட்டில் வேலை வாய்ப்பு குறித்த அறிக்கை வெளியீடு
கடந்த 2017-ஆம் ஆண்டு செப்டம்பர் முதல் 2021-ஆம் ஆண்டு ஜனவரி வரை நாட்டின் வேலைவாய்ப்பு குறித்த அறிக்கையை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம் வெளியிட்டுள்ளது.
வேலைவாய்ப்பு நிலவர முன்னேற்றத்தை மதிப்பிடுவதற்காக, அரசு நிறுவனங்களின் நிர்வாக ஆவணங்களின் அடிப்படையில் இந்த அறிக்கை வெளியிடப்பட்டுள்ளது.
இதன் விவரங்களைக் கீழ் காணும் இணைப்பில் காணலாம்
https://static.pib.gov.in/WriteReadData/specificdocs/documents/2021/mar/doc202132501.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1707437
எஃகுத்துறை அமைச்சகம்
மண்டி கோபிந்த்கர் எஃகு வளாகத்தைப் பார்வையிட்ட மத்திய எஃகுத்துறை அமைச்சர்
பஞ்சாபின் ஃபத்தேகர் சாஹிப் மாவட்டம், மண்டி கோபிந்த்கர் பகுதியில் உள்ள தேசிய இடைநிலை எஃகுத் தொழில்நுட்ப நிறுவனம், மத்திய எஃகுத் துறையால் அமைக்கப்பட்டுள்ளது. இந்த நிறுவனம் இன்று  ஏற்பாடு செய்திருந்த தொழிலதிபர்கள் கலந்துரையாடல் சந்திப்பில், மத்திய எஃகுத் துறை அமைச்சர் திரு. ராம் சந்திர பிரசாத் சிங் கலந்துகொண்டார்.
அகில இந்திய அளவிலான எஃகு தொழில் துறையைச் சேர்ந்த பல்வேறு சங்கங்கள் பங்கேற்ற இந்த சந்திப்பில் பேசிய அமைச்சர், இந்திய எஃகு தொழில் துறையின் முக்கிய அங்கமாக, இரண்டாம் நிலை எஃகுத் தொழில் நிறுவனங்கள் திகழ்வதாகக் கூறினார். இந்த நிறுவனங்கள் 2030-31ம் ஆண்டில் 300 மில்லியன் டன் எஃகு உற்பத்தித் திறனை எட்டும் என்றும் அவர் நம்பிக்கை தெரிவித்தார். இந்த இலக்கை அடைய, இரண்டாம் நிலை எஃகு தொழில் நிறுவனங்கள் தங்களை மேம்படுத்திக் கொள்ள வேண்டுமென்று வலியுறுத்திய திரு.ராம்சந்திர பிரசாத் சிங், இதற்குத் தேவையான அனைத்து உதவிகளையும் எஃகுத் துறை வழங்கும் என்றும் உறுதியளித்தார்.
பிரதமர் அலுவலகம்
கர்வாரில் புதியதாக கட்டப்பட்டுள்ள விமானம் தாங்கி கப்பல் தளத்தில் முதன் முறையாக ஐஎன்எஸ் விக்ராந்த் வெற்றிகரமாக நிறுத்தப்பட்டதற்கு பிரதமர் பாராட்டு
கர்வாரில் புதியதாக கட்டப்பட்டுள்ள விமானம் தாங்கி கப்பல் தளத்தில் முதன் முறையாக ஐஎன்எஸ் விக்ராந்த் போர்க் கப்பல் வெற்றிகரமாக நிறுத்தப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
இது குறித்து டிவிட்டரில் இந்திய கடற்படை குறிப்பிட்டுள்ளதற்கு பிரதமர் டிவிட்டரில் கூறியிருப்பதாவது:
“சிறப்பானது”
பாதுகாப்பு அமைச்சகம்
பாதுகாப்பு படைகளில் பணியாற்றும் பெண்கள்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு .அஜய் பட் கீழ்காணும் தகவல்களை வழங்கினார்.
இந்திய ராணுவத்தில் ராணுவ காவல்துறையின் இதர பதவிகளில் பெண்களை சேர்ப்பதற்கான ஏற்பாடு 2019-ம் ஆண்டு அறிமுகப்படுத்தப்பட்டது. இந்த திட்டத்தின் கீழ் 1700 பெண் பணியாளர்களை படிப்படியாக  சேர்த்துக்கொள்ள திட்டமிடப்பட்டுள்ளது.
2020-ம் ஆண்டு முதல் பெண்களுக்கான சேர்க்கை தொடங்கியுள்ளது. இன்று வரை மொத்தம் 300 மகளிர் ராணுவ காவலர் பணியிடங்கள் வெளியிடப்பட்டுள்ளன.
ஆயுதப் படைகளில் பெண்களுக்கான வேலைவாய்ப்பு என்பது தொடர்ந்து முன்னேறி வரும் செயல்முறையாகும். இந்திய ராணுவத்தில் பத்து பிரிவுகள்/சேவைகளில் பெண்கள் தற்போது நியமிக்கப்பட்டுள்ளனர்.
இதுவரை 15 பெண் போர் விமானிகளை இந்திய விமானப்படை நியமித்துள்ளது. மேலும், அனைத்து போர் பொறுப்புகளிலும் பெண் அதிகாரிகள் சேர்க்கப்பட்டுள்ளனர்.
இந்திய கடற்படை ஏற்கனவே 28 பெண் அதிகாரிகளை கப்பல்களில் அனுப்பியுள்ளது. கடற்படை விமானம்/கப்பல் ஹெலிகாப்டர்களில் பெண் அதிகாரிகளும் பொறுப்புகளில் ஈடுபடுத்தப்பட்டுள்ளனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810450
பிரதமர் அலுவலகம்
பாங்காக்கில் ஆசியான் – இந்தியா உச்சிமாநாட்டிற்கு இடையே பிரதமரின் இருதரப்பு சந்திப்புகள்
பிரதமர் திரு நரேந்திர மோடி இன்று தாய்லாந்து பிரதமர் ப்ரயூத் சான்-ஓ-சா, இந்தோனேஷிய அதிபர் ஜோகோ விடோடோ ஆகியோருடன் தனித்தனியான சந்திப்புகளை நடத்தினார்.
இந்த இருநாடுகளுடன் ஒத்துழைப்பை விரிவுபடுத்துவதற்கான வழிகள் குறித்து இந்தத் தலைவர்களுடன் விவாதித்ததாகப் பிரதமர் திரு நரேந்திர மோடி கூறினார்.
|
|
பிரதமர் ப்ரயூத் சான்-ஓ-சா-வுடனான சந்திப்பு மிகச்சிறப்பானதாக இருந்தது. இந்தியா-தாய்லாந்து இடையே ஒத்துழைப்பை விரிவாக்குவதற்கான வழிகள் பற்றி நாங்கள் பேசினோம். தாய்லாந்து அரசு மற்றும் மக்களின் மிகச்சிறப்பான விருந்தோம்பலுக்காக அவருக்கு நான் நன்றி கூறினேன்.
|
|
அதிபர் ஜோகோவியை சந்தித்ததில் மகிழ்ச்சி கொள்கிறேன். இன்று எங்களின் பேச்சுக்கள் விரிவானதாக இருந்தன. வர்த்தகம், கலாச்சாரம் போன்ற துறைகளில் இந்தியாவுக்கும், இந்தோனேஷியாவுக்கும் இடையே ஒத்துழைப்பை விரிவுபடுத்துவதற்கான வழிகள் குறித்து நாங்கள் விவாதித்தோம்.
எரிசக்தி அமைச்சகம்
மின் நிதி கார்பரேஷன் நிறுவனத்தின் ஒட்டுமொத்த லாபம் 28 சதவீதம் அதிகரிப்பு
மத்திய மின் அமைச்சகத்தின் கீழ் செயல்படும் மின் நிதி கார்பரேஷன் நிறுவனம், இந்த நிதியாண்டின் முதல் காலாண்டில் வரிக்கு பிந்தைய ஒட்டுமொத்த லாபமாக 28 சதவீத உயர்வை கண்டுள்ளது.
2021ம் ஆண்டின் முதல் காலாண்டில் முக்கிய அம்சங்கள்:
தனிப்பட்ட லாபம்:
பிஎப்சி நிறுவனம் இந்த நிதியாண்டின் முதல் காலாண்டில் வரிக்கு பிந்தைய தனிப்பட்ட லாபமாக 34 சதவீத உயர்வை கண்டது. இந்த நிதியாண்டில் முதல் காலாண்டில் வரிக்கு முந்தைய தனிப்பட்ட லாபம் ரூ.2,274 கோடி. இது கடந்த நிதியாண்டின் முதல் காலாண்டில் ரூ.1,700 கோடியாக இருந்தது.
நிகர வட்டி வருவாய் 15 சதவீதம் அதிகரித்துள்ளது. இந்த நிதியாண்டின் முதல் காலாண்டில் வட்டி வருவாய் ரூ.3,525 கோடி. இது கடந்தாண்டின் முதல் காலாண்டில் ரூ.3,073 கோடியாக இருந்தது.
இடைக்கால ஈவுத் தொகை ஒரு பங்குக்கு ரூ.2.25 அறிவிக்கப்பட்டது.
லாபம் அதிகரித்துள்ளதால், பிஎப்சி நிறுவனத்தின் மதிப்பு 17 சதவீதம் அதிகரித்து ரூ.54,739 கோடியாக உள்ளது. இது கடந்த நிதியாண்டின் முதல் காலாண்டில் ரூ.49,940 கோடியாக இருந்தது.
ஒட்டுமொத்த லாபம்:
பிஎப்சி நிறுவனம், இந்த நிதியாண்டின் முதல் காலாண்டில் வரிக்கு பிந்தைய ஒட்டுமொத்த லாபம் 28 சதவீதம் அதிகரித்து ரூ.4,555 கோடியாக உள்ளது. இது கடந்த நிதியாண்டின் முதல் காலாண்டில் ரூ.3,557 கோடியாக இருந்தது.
பிஎப்சி நிறுவனத்தின் ஒட்டு மொத்த வருவாய் 12 சதவீதம் அதிகரித்து இந்த நிதியாண்டின் முதல் காலாண்டில் ரூ.18,965 கோடியாக உள்ளது. இது கடந்த நிதியாண்டின் முதல் காலாண்டில் ரூ.16,914 கோடியாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745177
----
(Visitor Counter : 141
மத்திய அமைச்சரவை
சுகாதாரம் மற்றும் மருத்துவத் துறையில் இந்தியா – ஸ்வசிலாந்து இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
சுகாதாரம் மற்றும் மருத்துவத் துறையில் இந்தியா – ஸ்வசிலாந்து இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இதற்கான புரிந்துணர்வு ஒப்பந்தம் ஏப்ரல் 9, 2018 அன்று கையெழுத்திடப்பட்டது.
இந்தப் புரிந்துணர்வு ஒப்பந்தத்தில் கீழ் வரும் துறைகளில் ஒத்துழைப்பு வழங்கப்படும்:-
- மருந்து மற்றும் மருந்தகம் தொடர்பான பொருட்கள்;
- மருத்துவ நுகர் பொருட்கள்;
- மருத்துவ ஆய்வு;
- மருத்துவக் கருவி;
- பொது சுகாதாரம்;
- தொற்றுநோய்க் கட்டுப்பாடு மற்றும் கண்காணிப்பு;
- சுகாதாரச் சுற்றுலா; மற்றும்
- இருநாடுகளுக்கு இடையே பரஸ்பரம் ஆர்வமுள்ள இதர துறைகள்.
ஒத்துழைப்புத் தொடர்பான விரிவான தகவல்கள் அளிக்கவும், இந்தப் புரிந்துணர்வு ஒப்பந்தத்தின் செயல்பாடுகளை கண்காணிக்கவும் செயற்குழு அமைக்கப்படும்.
(Visitor Counter : 70
இளைஞர் நலன் மற்றும் விளையாட்டு அமைச்சகம்
உடல் தகுதி இந்தியா இயக்கத்தின் சார்பில் நடைபெறவுள்ள சிறு தானியங்கள் பற்றிய சிறப்பு அம்சங்களுடன் கூடிய சிறப்பு தொடர் உரை நிகழ்ச்சியின் அறிமுக நிகழ்ச்சியில் மத்திய அமைச்சர் திரு அனுராக் சிங் தாக்கூர் பங்கேற்பு
உடல் தகுதி இந்தியா  இயக்கத்தின் சார்பில் நடைபெறவுள்ள “ஹெல்தி ஹிந்துஸ்தான்” என்ற தலைப்பிலான தொடர் உரை நிகழ்ச்சிகள் தொடர்பான அறிமுக நிகழ்ச்சியில் மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர், ஜனவரி 15, ஞாயிற்றுக்கிழமை பங்கேற்றார். சிறுதானிய அம்சங்களில் சிறப்பு கவனம் செலுத்தும் வகையில் இந்த உரை நிகழ்ச்சியில் சிறப்புப் பகுதிகள் இடம்பெறும்.
உடல் தகுதி நிபுணர்கள் மற்றும் பிரபலங்கள் பங்கேற்கும் இணையதள சிறப்புப் பேச்சு நிகழ்ச்சியான  இந்தத் தொடர், 2023 ஜனவரி 22 ஆம் தேதி முதல் மார்ச் 12 ஆம் தேதி வரை நடைபெறும். இது ஒவ்வொரு ஞாயிற்றுக்கிழமையும் காலை 11 மணிக்கு ஃபிட் இந்தியா இயக்கத்தின் அதிகாரப்பூர்வ யூடியூப் மற்றும் இன்ஸ்டாக்ராம் தளங்களில் ஒளிபரப்பப்படும்.
இதற்கான அறிமுக நிகழ்ச்சியில் இன்று பேசிய திரு அனுராக் தாக்கூர், ஃபிட் இந்தியா  இயக்கத்தில் பங்கேற்றுள்ள அனைத்து வல்லுநர்கள் மற்றும் பிரபலங்களின் விழிப்புணர்வுப் பிரசாரங்களைப் பாராட்டினார். சிறு வயதிலிருந்தே ஆரோக்கியம் தொடர்பாக கவனம் செலுத்த வேண்டும் என்று அவர் அறிவுறுத்தினார். இதற்காக நிபுணர்களிடமிருந்து ஆலோசனைகளைப் பெற்று ஆரோக்கியமான உணவுகளை எடுத்துக் கொள்ள வேண்டும் என்று அவர் கூறினார். தவறாமல் உடற்பயிற்சி செய்ய வேண்டும் எனவும் அவர் அறிவுறுத்தினார். மக்களுக்கு விழிப்புணர்வு ஏற்படுத்தப்படும் நிலையில் இதுபோன்ற நிகழ்ச்சிகள் மக்களின் வாழ்க்கையில் நல்ல மாற்றத்தைக் கொண்டுவரும் என்று திரு அனுராக் தாக்கூர் நம்பிக்கை தெரிவித்தார்.
உள்நாட்டு விமானப் போக்குவரத்து அமைச்சகம்
அகமதாபாத், திருவனந்தபுரம் உள்பட ஆறு விமான நிலையங்களை 50 ஆண்டுகளுக்கு பொதுத்துறை மற்றும் தனியார் துறை கூட்டு முயற்சியில் இயக்கி, பராமரித்து, மேம்படுத்த இந்திய விமான நிலையங்கள் ஆணையம் ஒப்புதல்
அகமதாபாத், ஜெய்ப்பூர், லக்னோ, குவாஹத்தி, திருவனந்தபுரம், மங்களூரு ஆகிய ஆறு விமான நிலையங்களை 50 ஆண்டுகளுக்கு பொதுத்துறை மற்றும் தனியார் கூட்டாண்மையின் கீழ், இயக்கி, பராமரித்து, மேம்படுத்த இந்திய விமான நிலையங்கள் ஆணையம் அனுமதி வழங்கியுள்ளது. 2020-2021 ஆம் ஆண்டில் இந்த ஒப்புதல் வழங்கப்பட்டுள்ளது. ஆறு விமான நிலையங்களின் பரிவர்த்தனையின் விதிமுறைகள், நித்தி ஆயோக் தலைமை நிர்வாக அதிகாரி தலைமையிலான அதிகாரமளிக்கப்பட்ட செயலாளர்கள் குழுவால் முடிவு செய்யப்பட்டது.
அதிக போட்டியை உறுதி செய்வதற்கும், ஏலதாரர்களுக்கு அதிக நெகிழ்வுத்தன்மையை வழங்குவதற்கும், பின்வரும் விதிமுறைகள் பின்பற்றப்பட்டன. விமான நிலைய பராமரிப்பில் முன் அனுபவம் தேவை இல்லை, பங்கேற்கும் நிறுவனம் ஏலம் எடுக்கக்கூடிய விமான நிலையங்களின் எண்ணிக்கைக்கு வரம்பு இல்லை, வருவாயைப் பகிர்வதற்குப் பதிலாக ஏல அளவுருவாக ஒரு பயணிக்கான கட்டணம் நிர்ணயிக்கப்படுகிறது.
இந்தத் தகவலை மத்திய சிவில் விமான போக்குவரத்துத்துறை இணை அமைச்சர் ஜெனரல்  வி.கே.சிங்  இன்று மாநிலங்களவையில் ஒரு கேள்விக்கு எழுத்துப்பூர்வமாக அளித்த பதிலில் தெரிவித்தார்.